
Număr special închinat Şcoalei de Arte Frumoase 
din Timişoara 








Școala de Arte Fru- 
moase din limișoara 


- Anul acesta s'au împlinit 10 ani, decând D/. Alexandru 
Lapedatu, pe atunci ministiu al cultelor şi al artelor în guver- 
nul lui lonel Brătianu, a înfiinţat la Cluj „Şcoala de Arte îru- 
moase“. Era o necesitate şi o chestiune de prestigiu ca acest 
Ciuj, capitala Ardealului, să aibă alături de Universitatea com- 
plectă şi celelalte şcoale profesionale superioare, și o şcoală 
care să poată oteri instrucţia- şi “educaţia  neceşară talentelor 
pronunţate în arta plastică. Bucureștii și Iașii, cu academiile lor, 
sunt prea departe şi prea puţin încăpătoare pentru  pleiada de 
tineri bănăţeni și ardeleni cari mânați de superioara chemare a 
talentului lor s'au dedicat carierelor de pictură şi scuiptură, 

Școala de arte frumoase din Cluj a dat, în acești 10 ani, 
un număr însemnat de artiști pictori și sculptori români, precum 
şi contingentul necesar de protesori de desen și caligratie, pen- 
tru Ardeal şi Banat. Cu un cuvânt această şcoală a împlinit un 
gol ce se resimţia accentuat în viața spirituală şi artistică a 
Banatului şi Ardealului. 

De aceea uşurinţa, cu cu care cârmuitorii Statului au şters 
această școală din bugetul anului 1933 | 1934, a fost regreta- 
bilă din punct de vedere naţional și artistic. Sute de elevi, cari 
au început o carieră, cu calcul, talent şi avânt, erau sortiţi brusc 
“să-și schimbe cursul vieţii, rămaşi la cheremul întâmplării. 

Gestul energic şi hotărât, de atunci, al Diui Sever Bocu 
a fost însă salvator pentru şcoală. Cu mari dificultăţi şi după 
un lung caivar, școala a fost mutată la Timișoara, aducând ca 
zestre câţi-va prolesori distinși, o parte din elevii dela Cluj şi 
mult, mult sutiet. 

Judeţul şi Municipiul nostru nu s'au eschivat de a lua sub 





protecţia lor această şcoală, acordându-i tot concursul material, 
pentru ca astiel să nu sucombe în al zecelea an ai existenţei. 
Astiel s'a executat, prin întâmplare, cu ajutorul Dlui Sever Bo- 
cu, testamentul cultural al marelui român bănăţean Emanoil 
Ungurianu, care preconizase cu atâta convingere de utilitatea 
ei: „Şcoala de belle-arte la Timişoara . 

Anul școiar 1933 | 34 s'a scurs cumva, greu, dar plin de 
nădejdi pentru profesori şi nouii elevi şi eleve din Banat, în- 
tr'un local impropriu, închiriat de Primăria noastră. 

lată însă că vine noul buget pe 1934 | 1935. Alte mo- 
mente grele pentru şcoală. Rămân zadarnice toate memoriile 
noastre şi intervenţiile conducătoriior actuali ai vieţii noastre 
publice : D-nii Dr. A. Imbroane, secretar general al Ministeru- 
lui Cultelor și Artelor, Dr. D. Nistor, prefectul Judeţului şi Aug. 
Coman primarul municipiului. Statul are nevoie de economii, 
prin amputări drastice, şcoala noastră de arte frumoase este 
desființată, pentru o economie de 400000, patrusute mii lei. 
Atât costă anual susținerea ei. Exact preţul unui automobil 
„Buick“. 

„Zile de panică pentru profesori, elevi și toţi intelectualii 
cari ţineau cu mândrie la această școală. 

Bănăţenii, cari visează Universitate, Operă şi câte alte 
insțituții culturale, și de arţă, mu; cedează. Marele: român Dr. A. 
Imbroane, ajutat de D-nii Dr. Nistor, prof. Coman, senator P. 
Savi ş. a. mişcă toate pietrele. Şi reușeșc. O apostilă a d-lui 
ministru Dr. Angelescu îi prelungeşte viaţa, dar „în sarcina ju- 
dețului şi a Municipiului 

Detaliile nu mai interesează. Şcoala a rămas și va rămâ- 
ne, până statul va trece hopul crizei financiare, care bântue 
toată lumea, ca apoi această şcoală să înilorească aşa cum 
şi-a imaginat-o Emanoil Ungurianu. 

__ Cei cari au ajutat-o în ceasuri grele, vor rămâne înscriși 
cititori ai ei, vrednici de a nu li seuita numele niciodată, fiind- 
că au binemeritat Banatului, neamului și nobilei arte. 


Emil Grădinariu 
Consilier Cultural al Municipiului 
Timişoara 

Școala de Arte Fru- 
moase în Bănat 


In anul 1923 se observă necesitatea înființării unei şcoli 
de Arte Frumoase la Cluj. Incep constătuirile și după multe des- 
bateri şi tratative, duse mai cu seamă în jurul fondurilor, în 
1924 Şcoala ia ființă. Ministerul Artelor ia în buget o sumă de 
un milion şi jumătate, iar Primăria Muncipiului Cluj se înscrie 
cu însemnate fonduri și gratuități. 

Meritul integral în jurul înființării Şcoalei îl are dl. Al. 
Lapedatu, ministru al Cultelor și Artelor, care cu o la'gă înţe- 
legere a dat sprijin acestei instituţii, necruțându-și nici o obo- 
seală și nici un sacrificiu, ca să pună Şcoala pe picioare. Se- 
lecţionarea corpului didactie la partea teoretică nu a prezentat 
dificultăţi. Cele mai bune torţe ale Universităţii din Cluj s'au pus 
la dispoziția Şcoalei cu cea mai mare bunăvoință. Grea a fost 
însă alegerea corpului didactic la partea artistică, unde pe lân- 
gă talent viguros, viitorii protesori trebue să dispună de remar- 
cabile aptitudini pedagogice și psihologice. Dar după multe 
căutări juriul s'a fixat la persoanele d-lor Alexandru Pop, Au- 
rel Ciupe şi Catul Bogdan pentru pictură, Atanasie Demian pen- 
tru arta decorativă şi Eugen Pascu, înlocuit definitiv mai târ- 
ziu cu Romul Ladea pentru catedra de sculptură. Și că juriul 
nu Sa înşelat când a ales pe aceștia, o dovedeşte întreaga 
existență de zece ani a Şcoalei. Condusă de dl. Al. Pop, se- 
condat de cei susamintiţi, Şcoala înregistrează an de an pro 
grese Îiumoase. Festivităţile şi expoziţiile ei sunt evenimente 
chiar şi pentru Ciujul cu o însemnată viață culturală. Unii din- 
tre elevi sunt admişi la Salonul Oficial. lar publicul clujan, atât 
cel românesc, cât și cel minoritar, îi acordă toată atenția, căci 
realizările Școaiei se impun dela sine tot mai mult, 

Astiel a prosperat Școala opt ani de zile. Din atelierele 
ei au eşit câteva zeci de tineri artiști, profesori de desen, pic» 
tori şi sculptori, cari şi-au câştigat deja un renume în ţară. 

Dar svârcolirile spasmodice ale timpului nu cruţă pe ni- 
meni. Valurile crizei lăținde au început să izbească şi temeliile 
Şcoalei de Arte Frumoase. In 1932, ca o ironie a sorții, tocmai 

în anul în care un elev al Şcoalei ia premiul al doilea al Salo- 
nului Oficial, guvernul d-lor lorga- ft bea între altele, 
hotărăşte şi desființarea acestei şcoli. A fost nevoie de toa- 
tă energia d-lui Ministru AI. Lapedatu, care şi-a pus în joc 
toată autoritatea, ca Școala să îie salvată. 


„A urmat apoi guvernârea finanțiară de pomină a lui Ma- 
gearu, care a veit:să dea-lovitura decisivă” Şcoalei, tăind-o din 
buget. Primăria din Cluj a încetat şi eă subvenționărea. Toăte 
acesțea probabil din cauza că a fost înființată şi ocrotită de un 
ministru liberal. Şcoala a fost: pusă în situaţia de a-şi închide 
porţile, căci nu părea verosimil, ca să găsească undeva fondu- 
rile necesare iuncționării. Sforarii meschini însă n'au calculat 
bine. Energia- dârză, cu care conducătorii Şcoalei au apărat in- 
teresele ei, este demnă de toată admirația. Partea leului în mu- 
tarea Şcoalei la Timişoara îi revine tânărului sculptor bănăţean 
Romul Ladea. De nenumărate ori s'a dus la mai marii zilelor de 
atunci, â dus cu ei tratative lungi și plicticoase — demulte ori 
chiar tără știrea colegilor, cărora a voit să le rezerve surpriza 
faptului împlinit, sau să-i scutească de desamăgiri în caz de 
nereușită. — Dar cu o insistență machiavelică a isbutit. Dl. Se- 
ver Bocu a admis a priori ca Şcoala să găsească adăpost în 
Timişoara, iar la urmă şi oficialitatea s'a lăsat convinsă. 

Dar oare. unde ar îi putut găsi un loc mai potrivit, decât 
acolo unde înfloresc 'cele mai frumoase cântece din popor, unde 
găseşti cele mai armonioase şi cele mai pitoreşti costume, unde 
sălbăticia munţilor îţi vrăjește o Heiveţie mică, unde dealurile 
îți reproduc colinele și peisajele milaneze, iar cerul revarsă al- 
băstrimea mediterană, sub care lanurile de grâu își onduiază 
aurul în nesiârșite valuri, iar verdele porumbiștilor îți umple 
par'că toată ființa de vigoare? Unde putea găsi Şcoala de 
Arte îrumoase un loc mai potrivit ca în Bănat, ţara cântecelor 
fermecate, țara lui Drăgoi, Vidu, Barbu, Birou, etc. țara linii- 
lor şi formelor celor mai pure, ţara culorilor celor mai pline și 
mai armonioase, ţara în care Natura întreagă îndeamnă” pe om 
spre îrumos, spre artă ? 

Un an de zile a funcţionat Școala de Arte Frumoase la 
Timişoara. Viabilitatea ei nimic nu o demonstrează mai bine, 
ca Expoziţia ce a încheiat anul şcolar 1933-—1934, când pe lân- 
gă lucrările de școală a elevilor, sau expus şi câteva lucrări ale 
absolvenţilor mai vechi ai Şcoalei; Marchini, Vlasiu, Brana, 
Gomboşiu, Servaţius, Hajos, Fil6p etc. Şi numele acestea nu sunt 
necunoscute. Se găsesc. în cataloagele Salonului Oficial din Bu- 
curești, se găsesc în cataloagele expoziţiiilor din centrele mâi 
mari ale Ardealului, se găsesc curent la rubrica plastică a tu- 
turor revistelor literare mai de seamă. Succesele lor arată ciar 

munca depusă între pereţii Şcoalei, arată clar că talentele tine- 
re în cadrele Şcoalei au câştigat în vigoare şi că faptul acesta 
îl recunoaște și publicul şi oficialitatea, dându-le suprema re- 
cunoștință — admiterea şi menţionarea la Salonul Oticial. 

„_ „Vorbind însă de viaţa Școalei în metropola Bănatului, nu 
pot trece pe lângă un îapt, fără să-l amintesc; Un scurt inter- 
mezzo, care fără mărinimia şi fără bunăvoința a câtorva oameni 
de bine, ar fi putut curma viaţa Şcoalei. 


„O adresă venită la scurt timp după expoziţie din partea 
Ministerului de Instrucție, iscălită numai de directorul învăță. 
mântului superior, anunţă Şcoala, că deoarece nu a fost luată 
în bugetul statului. nu mai poate funcţiona. Nu. vrem să căutăm 
cauzele acestei omisiuni, nu vrem să cercetăm a cui interes a 
tost suprimarea Şcoalei, amintim doar că Şcoala greva PugeUL 
statului cu intima sumă de 200.000 lei! 


Lucrurile însă n'au putut rămâne aci. Şcoala trebuia sal. 
vată cu orice preţ. S'au făcut demersurile necesare și reușita 
nu a întârziat. Bănăţenii au demostrat încă odată, că pot trece 
peste mărunte necazuri cotidiane şi că își cunosc pertect inte- 
resele superioare. Şi aici trebue să relev meritul d-lui senator 
Petru Savii, învăţător de rasă, care şi-a pus în joc toată influ- 
enţa personală, pe lângă d..ministru Dr. C. Angelescu și-a adus 
rezoluţia, care. redă viaţa Şcoalei. Dar deoarece în bugetul sta- 
tului nu mai putea fi înserată, acesta fiind deja votat —.dI. 
Ministru a condiţionat existenţa Școalei de subvențţiile Primă- 
riei Municipiului şi ale Prefecturii Judeţului Timiş-Torontal. Şi 
aci Școala a avut succes. Cu o largă mărinimie şi cu o com- 
plectă înţelegere a realităţilor, dl. prof. Augustin Coman, prima- 
rul municipiului şi dl. Dr. D. Nistor prefectul județului Timiş- 
Torontal. s'au grăbit să pună la dispoziția Şcoalei sumele. ne- 
cesare funcționării. Şi astiel bănăţenii au salvat din nou un  tem- 
plu al frumosului şi al culturii.” 


Şi acum Şcoala este la noi. Toţi oamenii de bine dintre 
conducătorii destinelor bănăţene îi dau sprijinul. Primăria Mu- 
nicipiului Timişoara îi acordă însemnătate subvenţii şi-i dă' 10- 
cal, (sperăm că Şcoala va intra în curând în localul, care cu 
drept cuvânt i-se cuvine, în Palatui Artelor, construit din banii 
bănăţenilor tocmai pentru o Școală de Arte Frumoase). Şi e 
bine că Școala este la noi. Ne dăm seama cu toții, că uriple 
un gol sensibil în viaţa noastră şi știm că nu va trece mult 
timp, până când €a va deveni un focar al culturii şi al îrunto- 
sului, manifestat sub aspe-t bănățenesc. lar ca să .o menţinem 
Şi să o ridicăm cât mai sus, vom depune toate eforturile, toată 
dârzenia Li că nai 

Virgil Birou 


„Analfabet în artă“ 


Să îie vre-o trei ani de-atunci. Eram într'unul din oraşele 
mai de seamă ale Banatului cu un prieten pictor, şi cum prie- 
tenul se găsia la ananghie, ne-am luat inima în dinți și am 
pornit cu pantahuza pe la toți cunoscuţii (trăisem câţiva ani 
în oraşul acela) ca să plasăm câteva lucrări, pe cari prietenul 
pictor le adusese cu sine în acest scop chiar. Mărturisesc. că 
dela început nu am avut prea mare încredere în reușita între- 
prinderii noastre, fiindcă prietenul meu este adeptul unui curent 
„modernist», — ca să folosesc şi eu o expresie obișnuită, dar 
care nu spune nimic, — şi mă temeam că publicul acestui oraş 
să nu îie prea întârziat în vederile artistice şi astfel nu va pu- 
tea înţelege şi aprecia suficient arta prietenului meu. Dar „reu- 
şita” a întrecut toate aşteptările mele. 

Primul, la; ușa căruia am bătut, a fost un vechiu prieten 
al meu de pe timpul când trăisem în acel oraș, un doctor tâ- 
năr, pe care-l ştiam om cu o vastă cultură generală, cu preo- 
cupări serioase şi în atară de sfera activităţii lui, cetit, cult, 
un intelectual în înţelesul propriu al cuvântului, care prin cu- 
noştinţele lui literare se ridicase mult deasupra nivelului cultural 
general al acelui oraş. (Il mai ştiam și larg la inimă și la pun- 
gă, — când îi permitea punga și, din păcate, chiar şi când nu-i 
permitea.) Fireşte, ne-a primit cu toate onorurile, ne-a condus 
în cabinetul său intim, cu zidurile acoperite până în tavan cu 
raituri de cărţi, însă când a auzit la ce am venit, a început să 
se cam văicărească, că nu prea are bani, căci tocmai săptă- 
tămâna trecută cumpărase printr'un agent din Timișoara un ta- 
blou, ii plătise agentului 6000 lei acont pentru el, urmând ca 
restul, încă 6000, să-l achite în rate lunare. Il cunoșteam bine 
pe doctorul, știam că nu minte, nu are obiceiul să se laude şi, 
ei, drăcia dracului, eram curios să văd şi eu tabluul acela, care 
valorează 12.000 lei pe vremuri d'astea (criza era în toi deja) 
Ni-l'a arătat. Prietenul pictor când l-a zărit s'a oprit un mo- 
ment locului fără respiraţie, apoi a privit iung la doctorul, iar 
după aceia și-a îndreptat privirea spre mine, întrebător, aiurit 
puțin par'că. Nu, o ştiam perfect de bine că doctorul nu min- 
țise, îl cunoşteam prea bine, el cuimpărase într'adevăr cu 12000 
tabloul acela, o porcărie, care nu valora nici cât pânza pe care 

era pictat. Ce pictat, era o măzgâlitură ordinară, o copie de 
pe-o carte poştală banală, ceva verdeţuri, morcovi, ceapă, pe 
lângă o tavă de îructe, voind să închipue pasă-mi-te ceia ce 
se chiamă o „natură moartă“, dar mâzgălită tără gust, fără 
un pic de simț artistic, un „zarzavat“ ordinar, casă mă exprim 
în jargonul artistic. Și bietul doctorul o cumpărase cu 12.000.— 
lei | Nu sunt om sanguinic, dar atunci mi-se suise sângele la 
cap. În ptimul moment eram gata să-l iau la pumni pe . prie: 
tenu-mi doctor. dar m'am stăpânit, şi m'am stâmpărat slobo- 
zindu-i asupra capului o ploaie de înjurături și atribute, dintre 
cari şi cele mai blânde erau pasibile de amendă judecătorească 
pentru insultă. Nu-mi intra în cap mie cum acest om, care nu 
e lipsit de inteligență, care areo cultură aşa de frumoasă, cum 
a putut să se lase înșelat, tras pe sfoară în mod ordinar, de 
către un pușchinos de agent. Mi-a răspuns doctorul. Cu . ochii 
clipind oarecum speriat în dosul ochelarilor a ascultat nemiș- 
cat toate invectivele mele, apoi blând de tot, cu desăvârşita lui 
sinceritate, candidă, mi-a răspuns: „Dragă, nu te supăra, sunt 
un analfabet în artă !c... 


.„Analiabet în artă.“ Nu am mai putut uita această expre- 
sie, Bietul meu prieten nici nu și-a dat seama atunci că în trei 
cuvinte a caracterizat desăvârșit situația faţă de artele plastice 
a întregei clase conducătoare a oraşelor noastre. Ca obsesie 

m'au urmărit acele trei cuvinte și luni de ziie pretutindeni pe 
“unde am umblat, în toate casele în cari am intrat, primul lucru 
mi-a fost să mă uit la pereţi, să văd tablourile“. Orori, gro- 
zăvii | 99 la sută din tablourile cari „decorează“ apartamentele 
intelectualilor români (nici minoritarii nu sunt mult mai. brezi) 
din oraşele noastre, ar trebui aruncate în foc. Ar îi păcat doar 
de rame și pânza pe care sunt mâzgălite. Şi încă sunt unii cari - 
se mai laudă cu „tablourile“ lor de artă. Şi afirmă chiar, cuo 
vădită superioritate, că dânşii au un „foarte fin gust 'artistic“ | 
Imi venea să turb la început. Nu cunoscusem situația de aici, 
nu trăisem aici. Cincisprezece ani trăisem în alte parți, uneori 
în societate intelectuală bună, cel mai mult însă în tovărășia 
unei lumi interlope de artişti şi vagabonzi (talentul a făcut re- 
trospectiv distincțiunea !), astiel că nu aveam de unde. să: cu- 
nosc desăvâșita incultură artistică a clasei noastre burgheze. In 
trei ani însă m'am obişnuit. Şi l-am ertat pe doctorul pentru a- 
naltabetismul lui în artă. Nu e singur. Şi nu e vina'lor. Sau mai 
corect spus vina nu e în primul rând a lor. In trei ani am în- 
vățat să cunosc această lume. Sunt oâmeni cumsecade. profe- 
- sori, doctori, ingineri, magistrați, avocaţi, etc., oameni culţi, ce- 
tiţi; cu serioase preocupări intelectuale și cari „totuşi suit: anal- 
tabeți în „privinţa artelor plastice. 


Priviţi numai monumentele noastre publice ! Streinul cate 
“trece prin Timișoara cu drept cuvânt ar putea să creadă că 
din Banat s'a pierdut până şi amintirea artei adevărate. Intr”. 
„atât se vădeşte lipsa unei priceperi artistice pretutindeni. Pri- 
viți numai la Ungurianu sau la Vichente Babeș!.. 

A cui e vina? | 

Ei 

Întelectialitatea românească citadină din Ardeal și Banat, 
propriuzis burghezia românească din aceste oraşe, — după 
cum am mai arătat în coloanele acestei reviste, —în cea mai 
mare parte este de origine foarte recentă. La data Unirei îna- 
proape toate oraşele transilvănene elementul dominant era cel 
maghiar. Multe din aceste oraşe fuse eră creiate în mod arti- 
ficial, pentru a alcătui insule de populație maghiară în mijlocul 
unor ținuturi pur românești, iar celorlalte orașe li-se imprimase 
un caracter maghiar printr'o foarte inteligentă politică a popu- 
laţiei dusă de guvernul dela Budapesta. In felul acesta statul 
maghiar reuşise să modifice, măcar la suprafaţă, aspectul et. ic 
al aproape tuturor oraşelor noastre în favorul său. Intelectua- 
litatea conducătoare era desigur maghiară (mai mult maghia- 
rizată !), adusă şi menţinută cu mari sacrificii chiar din partea 
guvernelor de atunci. Intelectualitatea românească citadină era 
şi puţină la număr și forțat redusă mereu la un rol secundar. 
Forţele propriu zise ale intelectualității românești erau  încer- 
cuite la sate și orașele mici, 

După unire a început imediat procesul de retransiormare 
a compoziției etnice a oraşelor. S'au deschis barierele, sa dat 
curs liber intelectualităţii rurale și semirurale spre oraşe. Era 
nevoie de oameni, de foarte mulţi oameni, pentru a umple toate 
golurile. A început grandioasa epocă a cucerirei oraşelor noas- 
ire de către elementul băștinaş, epocă ce durează încă şi va 
dura încă mult timp. Numeric elementul venit dela sate sau o- 
raşele mici a cotropit intelectualitatea citadină existență. Ori în 
câţiva ani abia aceste două elemente s'au contopit, sau amal- 
gainat, au ajuns la o expresie aproape unitară. Până acum în 
aceste două deceni rolul conducător l-a avut şi îl are încă în 
bună parte prima generaţie de intelectualitate amalgamată. Ori 
această generaţie a avut de înfruntat atâtea ruzboiri, atâtea 
obstacole, a avut aşa de multe frământări și cu propria-i des- 
rădăcinare și retransplantare într'un mediu cu totul nou şi duş- 
mănos, cu alte cerinţe și alte orizonturi, a avut de îndurat un 
năpraznic proceş de adaptare, încât la nici un caz nu a mai 
putut avea nici răgazul, nici energia necesare pentru a-şi în- 
suși şi o cultură artistică, A fost strânsă mereu în menghina 
necesităților vitale pur funcționale, ca să se mai fie putut gân- 

di la necesitatea unei înțelegeri şi aprecieri a valorilor de 
artă. 

Această generaţie va dispare tără să-şi îi putut însemna 
drumul pe unde a irecut cu jaloanele monumentelor de artă. 
Chiar când încearcă, reușește ca şi cu Ungurianu sau bietul 
Vichentie Babeș ! (Blastemia, Teatrului Banatului“ nu este o în- 
cercare aparținând intenţiei şi iniţiativei locale, este un act po- 
liticianist venit dela Centru şi se înglobează în altă serie de 
greşeli, — ca să nu folosim un cuvânt mai grav.) 

Această generaţie a venii aci şi sa străduit să prindă 
rădăcini Cu aceasta și-a și epuizat rostul. Mai mult nici nu 


trebue să i-se ceară. 
% 


Ci în oraşele noastre necunoaşterea valoril.r de artă este 
o caracteristică a tuturor generațiilor. Nici cele mai tinere - ge- 
nerațţii, complect sau avroape complect citadinizate, în genera- 
litatea lor nu posedă nici măcar un început de iniţiere în jude- 
carea valorilor de artă. 


Pretutindeni după război artele au fost aruncate pe unplan se 
cundar. În toată lumea războiul a prilejuit o transtormare a- 
proape radicală a claselor şi păturilor soriale şi prin aceasta 
a provocat și o perturbare serioasă în ierarhia valorilor spiri- 
tuale şi îndeosebi cele artistice. Parvenitismul a fost favorizat ca 
nici când în epoca posthelică și această lume nouă, venită pe 
culmi din straturile cele mai joase adesea, nu avusese unde şi 
cum Să înveţe a preţui valorile culturale. Cu totul prin alte, valori“ 
se ridicase această lume și niciodată nua avut nici ocazie, nici 
vreme să privească și în alte părţi, spre alte preocupări, de alt 
ordin. Această lume își concentrase toată energia spirituală ca 
să agonisească averi şi să parvină, nici nu sa putut gândi mă- 
car în acest timp la necesitățile spirituale aşa numite superioare. 
Prin această afirmaţie, să fim bine înţelesi, nici prin gând nu 
ne trece să subevaluăm. valoarea socială a acestei lumi. Căci 
nu în întregime s'a cocoțat această lume prin hoţie, înşelăciune 
şi prădăciuni publice, ci, în cea mai mare parte poate, prin cu- 
raj şi perspicacitate, vicleșug şi neteamă de hazard, voinţă dâr- 
ză şi tenacitate, rezistență și siorțări uriaşe, — însuşiri adânc 
omenești, calitățile unei lumi care trebuieşte să creieze torme 
noui de viață. După ce „a ajuns“ această limea căutat să dea 
o strălucire exterioară situaţiei sale prin interesu! pentru  pro- 
blemele culturale și maniiestările artistice. A venit era snobis- 
miului cu toate manifestările lui, răsiăţate în coloanale foilor 
umoristice. Dar această lume al cărei spirit s'a ascuţit în cur- 
sul ascesiunei, a știut dacă nu să-şi repare chiar toate gre- 
șelile, dar să şi-le ascundă măcar. Nu a putut să mai înveţe să 

deosebească un tablou bun de unul prost, dar a învăţat să cu- 
noască pe de rost o duzină de nume, cari sunt garanţie pen- 
tru valoarea operelor lor. Şi aceasta i-e deajuns ca să nu mai 
cadă în greşeli prea mari. A învăţat să ceară statul cunoscă- 
torului, când nu se poate încrede în priceperea sa. Și, fireşte, 
cu timpul a reuşit să-şi însuşiască o oarecare cultură artistică 
Dovadă minunatele realizări ale arhitecturei moderne, carl au 
fost făcute cu banii şi la cererea acestei lumi. 


lată deci că lipsa oricărei atenţiuni pentru maniiestările 
artelor plastice nu este o caracteristică generală a societăţii de 
după război de pretutindeni, ci e o manitestare specială, ma- 
Jadivă a marilor noastre orașe de dincoaci de Carpaţi, și mai 
mult decât a tuturora, a metropolei noastre bănăţene. 


Generaţiile mai vechi ale acestor oraşe au crescut și 
trăit în disciplina idealului național. Toate manifestările spiri- 
tuale erau coordonate cerințelor acestei discipline, care consti- 
tuia şi baza de ierarhizare a valorilor spirituale. Naţionalis- 
mul militant antebelic ştia însă să selecţioneze, — învățând mai 
întâi să cunoască, — valorile culturale și trebuia să selecționeze, 
în interesul luptei sale de emulare cu vecinii și în în- 
teresul apropierii de scopul său final Cu totul în altă situaţie 
se păsește naționalismul postbelic, de suprafață şi şovinismul 
răscolit de interesaţi şi profitori. Aci nu mai este vorba de o 
bază de ierarhizare, ci o suprapreţuire a tot 'ce poartă numirea 
— cu drept sau pe nedrept, — de românesc. Astiel am văzut 
împânzite orașele noastre cu clădiri în aşa numit stil romă” 
nesc (?), alcătuit dintr'un conglomerat de elemente arhitectonice 
bisericești şi laice din diferite epoci şi țări, suprapuse pe 0 o- 
sătură bizantinizantă, cu cerdacuri, căpriori încrustați şi turnu- 
luţe, stâlpi de lemn sculptat şi frize împletite de beton (ce si- 
luire caraghioasă a materialului !) o ciudată şi urâtă arhitectu- 
ră, — în timp ce în apus, și pretutindeni în lume, şi acele na- 
țiuni chiar, cari au un stil naţional veritabil, se străduesc si 
construiască adecvat cerințelor vremii şi a nouilor materiale de 
costrucţie, creiând o tehnică novă şi o estetică nouă a arhitec- 
turii, noua estetică a betonului, a fierului, a luminei şi a comodi- 
tăţii. Din aceleași motive „naţionale“ au început săfie aduse la noi 
și înălțate ca monumente cu caracter comemorativ troiţele scul- 
ptate în lemn, de origină slavă şi păstrate încă în unele părți 
din Vechiul Regat, streine în peisajul nostru bănăţean, streine 
şi n=potrivite cu structura noastră sufletească de element. de 
legătură între latinitatea din orient şi occident. . , 

Greşeli, greşeli peste tot, izvorâte din aceiaşi HEpricepere 
din acelaş «<analfabetism în artă“. 

Cineva însă trebue să poarte vina totuși... 

Invăţământul nostru secundar a fost în nenumărate rân- 
duri si din nenumărate puncte de vedere obiectivul unor critici 
şi atacuri foarte vehemente — şi acestea foarte rar sa întâm- 
plat să fie neîntemeiate. Invăţământul nostru secundar în ultimii 
douăzeci de ani nu a fost decât o lungă serie de experienţe 
variate, ilecare ministru al Instrucțiunii ţinând morțiş să fie un 
reformator radical al şcoalei, fără să se aștepte niciodată rezul- 
tatele reformelor introduse, fără să se ţină seama niciodată de 
înlănţuirea fenomenelor sociale din care va eși contormaţia so- 
cilă a zilei de mâine pentru care trebueşte pregătit elevul. 
S'au făcut cele mai bizare încercări, s'au introdus cele mai va- 
riate şi printre ele şi câteva extrem de neghioabe, metode, sau 
introdus şi s'au şters materii, sa făcut tot ce pottești în ulti- 
mele două decade, numai școală serioasă nu s'a făcut. Dovada 
eclatantă: o avem în incapacitatea tuturor seriilor de absolvenți 
ai cursului secundar de a se adapta la formele reale ale vieţii de 
azi, Au însățat, mai corect au bughizat, îel de îel de teorii, de. 
tormule, de reguli, dar nimic din ceia ce alcătueşte bagajul spi- 
ritual necesar pentru trăirea dela o zi la alta. Au fost simpli 
cobai pentru experiențe — și experiențele nu au reușt. Dovadă 
numărul enorm de cobai cu diplome de curs secundar (şi su- 
perior |) în buzu nâre şi murind de foame (Aci,ca să fim drepţi, 
şi „altera parsi Inălțimea Sa Regimul Social de azi poartă cel. 
puţin jumătate din vină.) 

Pretutindeni, la toate ocaziile se face caz de  preponde- 
renţa „culturalului“ în educaţia școlară a tineretului. Ori nimic 
nu se face mai puţin în cursul secundar, decât o adevărată pre- 
gătire culturală. 

Nimeni nu s'a gândit niciodată să introducă în şcoli, îie 
şi numai în linii generale, o istorie a culturei umane, istoria 
reală, propriuzisă, a omenirei. Căci aceia ce se învaţă în şcolile 
noastre drept istorie a omenirei este abia o imagine palidă și 
incompletă, îalșă chiar prin incompletitatea ei, a vieţii umani- 
tăţii peste veacuri şi milenii. Căci pe om dela starea lui de 
animal săltat în două labe, din patru, la minunata supremație 
spirituală de azi, nu aceia l-au adus, cari au înălțat movile de 
ţeste sparte de paloşe şi buzdugane, ci aceia cari au deschis 
drumuri noui pentru gând, pentru spirit. Istoria culturii şi civi- 
lizaţiei umane, istoria propriuzisă a omenirei, nu este istoria 
războaielor și a marilor generali, ci tocmai marile epoci tăcute 
dintre aceste războaie, trăirea în muncă dela o zi la alta, dru- 
mul milioanelor fără nume pe alvia tăiată de marii proieţi şi 
gânditori. Şi ce rol umil şi neînsemnat joacă aceşti adevărați 
conducători şi îndrumători ai istoriei omenirei, pe lângă marii 
războinici, în manualele de iștorie ale şcolilor secundare! La 

alcătuirea configurației istorice a Europei secolului -al XIX-lea 
Enciclopediștii au contribuit în cel puţin egală măsură cu Na- 
poleon. Totuşi Napoleon ocupă o treime din paginile manualului 
de istorie a clasei respective, în timp ce Enciclopediştii abia 
dacă sunt trataţi pe două pagini întregi. Toată lumea cunoaște 
marea revoluţie a lui Avram lancu, dar oare câți ştiu că o 
serie întreagă de gânditori, oameni ai condeiului, începând cu 
Micu, Şincai, Petru Maior, decenii dearândul, aproape un secol 
i-au pregătit drumul. 


Ciudată omenire ar mai îi cea de azi, dacă ar îi purces 
deadreptul din istoria arătată în manualele școalelor noastre 
secundare ! (Şi aceasta o spun ca unul care nu numai am învățat, 
ci, din păcate — am şi propus după aceste manuale în. cursul 
secundar). 


Despre o iniţiere în cunoaşterea artelor plastice nici nu se 
vorbeşte măcar în cursul secundar. Aceia ce se îace mai, nou, 
la lecţiile de „desen artistic“ este numai o încercare, din ger- 
mene sortită insuccesului. Pentru a desvolta un talent aceste 
lecţii sunt cu mult preapuţin ; iar pentru cei cari nu au talent 
la de:en, aceste iecţii sunt un Chin, s'au în cel mai bun caz o 
ocazie pentru, chiul, In schimb elevul părăsește, școala secun- 
dară îără să cunoască, — prin explicaţii cuminţi alături de pre- 
zentarea unor reproduceri, — nimic din operele cele mai de 
seamă din artele plastice. Asupra inculturii artistice a păturii 
noastre intelectuale, bacalaureaţi şi titrați, îşi poate tace orici- 
ne o idee făcând o simplă încercare: să ia o reprodrucere. du- 
pă o capodoperă oare care, cât se poate de vestită şi cunos- 
cută, să zicem de exemplu „Moise“ al lui Michelangelo, — și să 
arate reproducerea la o sută de cunoscuţi intelectuali, avocaţi, 
doctori, ingineri, etc. (să se asigure însă mai întâi că cel între- 
bat nu a urmat anume un curs de istoria artelor). Garantăm că 
cel puţin 98 la sută din cei întrebaţi ru vor ști să spună ce 
reprezintă reprojucerea. Şi aş îndrăzni să-mi pun capul în joc 
contra un leu, că dintr'o sută de intelectuali de-ai noștri “cel 
puțin 30 nu vor şti să spună la repezeală cine a pictat „Monna 
Lisa“. Am licut încercarea acum câţiva ani şi din 22 întrebaţi 
mi au răspuns corect 3. (Era încă înainte de a apare în româ- 
nește cartea lui Mereșkovski:, Unde suntem de 30 la suta?! 

De aceia acum, după trecerea anilor, îi strâng mâna ' cu 
toată căldura și îi cer ertare pentru anii de ubatere prietenului 
doctor din micul orăşel de munte, şi îl reintegrez în deplina 
mea stimă ca pe-un om cu aleasă cultură, cu toate că e „un a- 
naliabet în artă“. Căci nu dânsul, și nu ei toţi “analiabeții în 
artă sunt în primul rând vinovaţi pentru lipsa lor de pricepere, 

ci aceia care ia trimis în viață fără să le dea pregătiri com- 


plecte: Școala ... 
* 


In această stare de lucruri rostul unei școale de arte îru- 
moase la Timișoara depăşeşte cu mult cadrele propriuzis șco- 
lare și- primeşte un rol cu mult mai vast, acela de a servi ca 
actor. de: educaţie. artistică :pentru întreagă pătura intelectuală 
a acestei provincii. Şi viabilitatea şcoalei este direct în îunc- 
țiune de felul şi capacitatea ei de a-și îndeplini acest rol. Căci 
pentru a desvolta cele câteva talente tinere ce există în aceaş- 
tă, provincie, nu e nevoie numaidecât ca această școală de arte 
frumoase să existe la Timişoara. Aceștia îşi vorputea desăvârși 
pregătirea şi altunde, ba cu banii cari se cheltuie pentru între- 
ținerea şcoalei, elevii bănățeni cu talente reale ar putea fi tri- 
miși la cele mai bune şcoale din streinătate să studieze. Ros- 
tul adevărat al Şcoalei de Arte Frumoase din Timişoara cade 
în atară de cadrele ei propriuzise. Printr'o mişcare artistică se- 
rioasă, pornită din sânul şi inițiativa ei, prin însăşi prezența ei 
aci, ca un regulator al vieţii artistice, această instituţie este 
chemată să servească drept pivot central pentru creiarea unei 
vieţi artistice serioase 'aci în Banat şi totodală creiarea unui 
public intelectual, care să priceapă manitestările acestei mişcări 
artistice. 

“De această condiţie, depinde. înșăşi existenţa acestei şcoa- 
le aici și numai în acest senz ea are dreptul să pretindă, ca 
funcționarea ei să fie asigurată cu prețul oricăror jertte. | 

Specificul naţional în plastică 


Prin complexitatea lui fenomenul estetic prezintă o mulţi- 
me de piedici, atunci când se încearcă a-l seziza şi a-l cuprin- 
de într'o formulă. Diversitatea metodelor de cari esteticenii s'au 
servit pentru a-l lămuri, constitue ele însăși obstacele şi cu 
greu sar putea preciza punctul culminant şi mai aproape de 
adevăr al cercetărilor. Uneori această pluralitate de metode ne 
ace să credem că, întreagă cercetarea pentru înțelegerea teo- 
retică a domeniului vieţii artistice şi estetice, se depărtează de 
propriul său obiect. Se depărtează tinzând mai mult să stabi- 
lească, poziţia esteticei şi independenţa ei îață de orice alt sis- 
tem de cugetare. In ce măsură a ajuns emanciparea lăsăm să 
precizeze cei ce sau consacrat acestor cercetări. Dar atâta 
timp cât se vorbeşte de o teorie metatizică a frumosului, de 
una descriptivă şi alta psihologică, atâta timp cât metodele de 
cercetare sunt de o diversitate supărătoare; înclinăm a crede c. 
estetica încă n'a scăpat din iaza unui îndelugat proces de îfor- 
mațiune, 

Nu e cazul a îace aci observaţiuni critice asupra metode- 
lor de câri estetica se servește în cercetările ei; decât în mă- 
sura în care aceste observaţii, ar putea eventual lămuri moti- 
vul pentru care am încercat să las la oparte orice metodă şi 
prescripțiune a teoriilor indicate de estetică. Cred că operele 
unui artist sunt doveziie cele mai obiective, și cele mai sigure, 
pentru scopurile sale, pentru puterea sa, pentru caracterul şi 
valoarea artistică și estetică a creațunilor sale. Dacă operele 
unui artist nu-și spun cuvântul, o explicare oricât de metodică 
şi ştiinţifică ar fi, nu le complectează valoarea, nici nu le mă- 
reşte acel conţinut profund-uman ce trebuie să-l aibă. 

Pe de altă parte, expresiunea operei de artă trebue să - 
vorbească prin specificul neamului din spiritul căruia s'a născut. 
Nu numai pentru a îmbrăca o formă originală, ci pentru ca 
prin acest specitic să pună într'o valoare universală produsul 
spiritual al poporului respectiv. Operele diteritelor epoci şi-au 
câștigat valoarea, tocmai prin conţinutul lor național, înnobilat 
prin gândirea general-umană, prin diferenţialul în timp şi loc. 
Acest diterențial, acest specific, nu trebuie să treacă într'o etno- 
gratizare şi astiel să credem că am ajuns să imprimăm plasti- 

cei caracterul naţional. Etnograficul e rezultatul ultim al geniu- 
lui popular natural, e ceva definitiv exprimând o concepție pre- 
cisă despre viaţă, ca rezultat al unei experiențe de sute de ani. 
Atât ideile câi şi formele etnograticului alcătuiesc o lume apar- 
te, dela care nu este trecere; după cum nu este trecere dela 
civilizaţia popoarelor de nord la civilizația popoarelor de sud. 
Intre etnografie și cultural nu este punte de legătură. Cultura- 
lu! e rezultatul spiritualizării idealiste pe cale de educaţie şi se- 
lecţie. Etnogratic::1 pleacă dela instincte, culturalul dela idei. — 
Subconștientul specific naţional care colorează îatalmente orice 
creație superioură de artă, trebuie evidențiat și ridicat la o va- 
loare potenţată, tocmai prin acest cultural născut prin idee. 
Căci a lua valori şi forme etnografice, pentru a exprima valori 
şi forme culturale înseamnă a confunda iremediabil două stări 
de suflet total disparate şi a creia o artă talşă. 


Plastica tuturor vremurilor a sintetizat în conţinutul ei 
tonalitatea, nuanţa, ritmul cugetării, firește după indiciul alcă- 
tuirii psihotiziologice a variatelor organisme sociale cari sunt 
rasele și popoarele. Niciodată însă na etnogratizat, niciodată 
n'a confundât specificul naţional cu etnograțicul. Dacă nu e ad- 
misibilă o apropiere între aceste două (etnografic și specitic- 
naţional) cu atât mai vârtos e de condamnat împrumutul, sau 
acei paşi pierduţi: pe urmele culturii unei alte naţiuni îie chiar 
preferate. — In această greşeală cred că noi am căzut mai 
mult ca orişicare. O evidentă dovadă a greșelii noastre s'a 
dat prin confuzia care se face între etnogratia românească și 
arta superior-culturală românească. La noi s'a înțeles efnogra- 
ficui ca o prelungire directă în cultural şi a poporalului în 
artisticul-filosotic. Pe de altă parte plastica noastră sa supus 
fără nici un control influențelor şi împrumuturilor străine, încât 
azi suntem o adevărată colonie. Ori rezultatul acestei trans- 
plantări nici măcar în ţară nu poate îi considerat ca produs 
superior iar dincolo de hotar își poate pierde orice valoare, 


Dacă arta plastică la noi n'a putut încă forma o şcoală 
care să demonstreze existența unei arte cu adevărat națională, 
se poate dovedi cu prisosință că, în complexul spiritual al 
neamului nostru, zace o forță posibil de a fi pusă pe o egală 
treaptă de valoare cu a cricărui popor civilizat. Această forță 
de prea puțini artişti a fost pusă la încercare; străduința lor 

„dibuind pe drumuri atrăgătoare dar străine a ajuns abia la 
slabe rezultate. E drept că la rascrucea la care se găseşte in- 
telectualitatea noastră, e greu să acuzi pe cei cari au pornit pe 
drumuri atât de variate. — Ce atitudine să aibă artistul în faţa 
burghezului care transpiră grăsime, a proletarului ce nu visea- 
ză decât mai multă pâine, a politicianului ce așteaptă momen- 

tul. prielnie când poate să-şi satisiacă interesul său brutal? Cei 
cari au înţeles viaţa ca o luptă pentru mai mult gând, sunt tot- 
deauna desarmaţi de logica acestor materialiști. Dar numai cu 
logica mater.alistă nu trăeşte omul, ci şi cu acea puțintică 
șcânteie de duh. Să simțeşti că lumea din dinlăuntrul tău, lu- 
mea ideilor. cauza unică a dinamicei spirituale și a puterii in- 
dividualităţii tale, e mai tare decât orice obstacol şi stăpână 
pe problemele ce viața ţi le pune în față, să simțești aceasta 
nu e oare cea mai frumoasă învingere şi cel mai preţios câş- 
tig. Să poţi desprinde din internul tău şi să realizezi în chip 
organic tabloul despre lume şi viață, sdrobind logica mărginită 
a” materialismului. Să întrezăreşti din viața ta lăuntrică acel duh 
universal ce dăinuie peste veacuri și încadrat în spiritul nea- 
mului tău să te poţi supune acelui uman etern valabil, intă un 
succes eroic. Pentru asta trebuie tără îndoială multă energie și 
o puternică disciplină în cugetare. De această disciplină trebuie 
să 'se pă rundă atât artiștii cât şi publicul prea puţin constant 
în conduita lui spirituală. Artiştii pentru a putea încadra crea: 
țiunile lor în manitestările superior-culturale ale neamului, iar 
publicul pentru a putea urmări pas cu pas ruta acestor mani. 
festări şi a-și da seama de rezultatele la care au ajuns. Numai 
astie! se va putea ajunge la o adevărată selecţie şi operele ar- 
tiștilor vor putea Îi o verigă în lanțul necurmat al valorilor 
universale, 
Ştefan Gomboşiu 








Sept.-Decembrie 1934 


CUPRINSUL: 


Emil Grădinariu: Şcoala de Arte-Frumoase, 

Virgil Birou: Şcoala de Arte-Frumoase în Bănat. 

Ion Stoia-Udrea: „Analfabet în artă“. 

Ştefan Gomboşiu : Specificul naţional în plastică. 
Coperta: Catul Bogdan. 


REPARE 


PROFESORI: ci 


Catul Bogdan: Gravură |» Din volumul „Cântece 19 
Catul Bogdan: Gravură | din îluer“ de Gr. Popiţi 21 
Romul Ladea: Cap de ţăran... . . . . . . + +23: 
“Tuliu Podlipny : Familie de orbi ... ... , i 25 


Absolvenți ai ȘeGalei : | 
| | Şielan Gomboşiu: Tors . . . . „cc. 27 
|. Servatius: Eva (iemn). . . ..... „29 


[.. Servatius: Madonna . ... . . sc... . Sl i 


“Nici Brana/:-Morarul statului rs la. e e a 33 
- Nic, Brana: Case de oameni săraci. . . . . . .35 
A. Filâp: Autoportret. ...... a a d ap e a PI 
Kudelasz: Ave Maria. . ... „39 





N RA 

NR. Clişcele, dela pag. 23 şi 25 apa sabia i meaaa din Timişoara. 
Primind preatârziu fotografiile lucrărilor d-lor Marchini şi Vlasiu nu am mai 
avu! timpul necesar să facem clişeele, asttel că spre regretul nostru nu le-am. 
mai pulut publica: i i ai | 

<Catul Bogdan: - 


Gravură (Din volumul 
„„Cântece din ftuer” de 


„Gr. Popiţi). 





“Caiul Bogdan: 21 
Gravură (Din volumul 
„Cântece din fluer“ de 

Gr, Popiţi. 





R. Ladea: 23 
Cap de ţăran. 





at] 


Sa 


|. Podlipny: 2. 


Familie de orli. 








Ștefan Gomboșşiu: 
Tors 





|. Servatius: 


Eva (lemn) 


z 

Nic. Brană.: 27 
Morarul satului. 





J. Servalius 
Madonna 

Nic. Brana: 35 
Case de oameni săraci 








A-FUulSp: 
Autoportret. 

C. Kudelasz: 


Ave Maria 


39 





Industria Lânei 
S A. 


2000 de angajaţi. 


Priviţi stofele noastre cele mai 
moderne pt. dame şi domni, 
precum şi noutăţile noastre 
în articole de tricotage şi 
împletite! 


Cu prețuile cele mai ieftine, primiţi 

caliiatea cea mai bună, la toate su- 

cursalele noastre și locurile de 
vânzare „SERILAN A“ 


Timişoara 
I. Bulevardul Regele Ferdinand 9. 
II. Piaţa Badea Cârţan 2. 
IV. Bulevardul Berthelot 19-a. 
Arad 
Palatul Minoriţilor („Serilana“). 


